વન પેદાશોના વેચાણમાંથી એજન્ટોની નાબૂદી કરી છે એવો સરકારી દાવો પણ ખોટો છે. ટીમરુનાં પાન ફડમુનશી ખરીદે છે અને પછી તે ખાનગી વેપારીઓને વેચે છે. એવી જ રીતે ગુંદર અને લાખ જેવી વન પેદાશોની ખરીદી માટે વન વિકાસ નિગમ ટેન્ડર બહાર પડે છે અને તે ટેન્ડર વેપારીઓ જ ભરે છે અને વેપારીઓ જ આદિવાસીઓ પાસેથી ટીમરુ પાન ખરીદીને નિગમને આપે છે. ડોળી જેવી વસ્તુના કિસ્સામાં આદિવાસીઓ જાતે જ મોટા વેપારીને ડોળી વેચે છે અને પછી વેપારી વધારે ભાવે તે બજારમાં વેચી દે છે. જો આ સ્થિતિ હોય તો વચેટિયા નાબૂદ થયા છે એમ કેવી રીતે કહેવાય?